CELEX: 22007D0076
Language: sl
Date: 2007-07-06 00:00:00
Title: Sklep Skupnega odbora EGP št. 76/2007 z dne 6. julija 2007 o spremembi Priloge II (Tehnični predpisi, standardi, preskušanje in certificiranje) k Sporazumu EGP

13.12.2007   
            
            
               SL
            
            
               Uradni list Evropske unije
            
            
               L 328/13
            
         
      SKLEP SKUPNEGA ODBORA EGP
   
   št. 76/2007
   z dne 6. julija 2007
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 3/2006 z dne 27. januarja 2006 (1).
            
         
               (2)
            
            
               Direktivo 2006/95/ES Evropskega parlamenta in Sveta z dne 12. decembra 2006 o uskladitvi zakonodaje držav članic v zvezi z električno opremo, konstruirano za uporabo znotraj določenih napetostnih mej (2), je treba vključiti v Sporazum.
            
         
               (3)
            
            
               Direktiva 2006/95/ES razveljavlja Direktivo Sveta 73/23/EGS (3), ki je vključena v Sporazum in jo je zato treba v okviru Sporazuma razveljaviti.
            
         
               (4)
            
            
               Več sporočil Komisije o uporabi Direktive 73/23/EGS je tudi postalo odvečnih in jih je zato treba črtati iz Sporazuma –
            
         SKLENIL:
   Člen 1
   Poglavje X Priloge II k Sporazumu se spremeni:
   
               1.
            
            
               Za točko 7c (Direktiva 2004/108/ES Evropskega parlamenta in Sveta) se vstavi naslednja točka:
               
                           „7d.
                        
                        
                           
                              32006 L 0095: Direktiva 2006/95/ES Evropskega parlamenta in Sveta z dne 12. decembra 2006 o uskladitvi zakonodaje držav članic v zvezi z električno opremo, konstruirano za uporabo znotraj določenih napetostnih mej (UL L 374, 27.12.2006, str. 10).“
                        
                     
         
               2.
            
            
               Besedila točk 1 (Direktiva Sveta 73/23/EGS), 8 (C/184/79/str. 1: Sporočilo Komisije), 9 (C/107/80/str. 2: Sporočilo Komisije), 10 (C/199/80/str. 2: Tretje sporočilo Komisije), 11 (C/59/82/str. 2: Sporočilo Komisije), 12 (C/235/84/str. 2: Četrto sporočilo Komisije), 13 (C/166/85/str. 7: Peto sporočilo Komisije), 14 (C/168/88/str. 5: Sporočilo Komisije), 24 (C/210/92/str. 1: Sporočilo Komisije) in 25 (C/18/93/str. 4: Sporočilo Komisije) se črtajo.
            
         Člen 2
   Besedilo Direktive 2006/95/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 7. julija 2007, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 6. julija 2007
      
         
            Za Skupni odbor EGP
         
         
            Predsednik
         
         Stefán Haukur JÓHANNESSON
         
      
   
   
      (1)  UL L 92, 30.3.2006, str. 22.
   
      (2)  UL L 374, 27.12.2006, str. 10.
   
      (3)  UL L 77, 26.3.1973, str. 29.
   
      (4)  Navedena ni nobena ustavna zahteva.